wickkiey/tamil-wikipedia-chunked huggingface dataset:
# கொலோசையர் (நூல்)

## மடல் எழுதப்பட்ட சூழலும் நோக்கமும்

சின்ன ஆசியாவிலிருந்த கொலோசை நகரத்தில் பவுல் நேரடியாக நற்செய்திப் பணி ஆற்றவில்லை; ஆனால் எபேசு நகரில் அவர் தங்கியிருந்தபோது எப்பப்பிரா மூலமாகக் கொலோசையில் நற்செய்தி அறிவித்தார் (கொலோ 1:7-8).  
கொலோசை நகரில் ஞான உணர்வுக் கொள்கையின் தொடக்க வடிவமும் யூதச் சிந்தனைகளும் இணைந்த சில கொள்கைகள் பரவிக் கிடந்தன. அக்கொள்கைகளுள் சில:
- சடங்கு விதிகளுக்கு முக்கியத்துவம் தருதல் (கொலோ 2:16-17; 3:11);
- உடல் ஒறுத்தல் (கொலோ 2:21, 23);
- வானதூதர் வழிபாடு (கொலோ 2:18; 2:23);
- மனித ஞானத்திலும் மரபிலும் மிகுந்த நம்பிக்கை வைத்தல் (கொலோ 2:4,8).  
மேற்கூறியவை ஞான உணர்வுக் கொள்கையில் விரவிக் கிடந்தன. இந்நிலையைக் கண்டித்துக் கிறிஸ்தவ உண்மையை நிலைநிறுத்த இத்திருமுகம் எழுதப்பட்டிருக்க வேண்டும். சிறையிலிருந்து எழுதப்பட்டதாகச் சொல்லப்பட்டிருப்பதால் இது "சிறைக்கூட மடல்களுள்" ஒன்றாகக் கருதப்பட்டது.  
இம்மடல் கி.பி. 70-80 ஆண்டுகளில் எழுதப்பட்டிருக்கலாம்.
# கொலோசையர் (நூல்)

## மடலின் உள்ளடக்கம்

இம்மடலில் இரு பிரிவுகள் உள்ளன. முதல் பிரிவு போதனைப் பகுதியாகவும் (அதிகாரங்கள் 1-2), இரண்டாம் பிரிவு நடைமுறை வாழ்க்கை நெறியாகவும் (அதிகாரங்கள் 3-4) அமைக்கப்பட்டுள்ளன.  
கொலோசையில் இருந்த போலிப் போதகர்களின் தவறான கொள்கைகளைக் கண்டிப்பதற்காக இத்திருமுக ஆசிரியர் கிறிஸ்துவைக் *கடவுளது சாயல்* என்கிறார் (கொலோ 1:15). கிறிஸ்து அனைத்தையும் படைத்தவர் என நூலாசிரியர் கூறுகிறார் (கொலோ 1:16). அனைத்துக்கும் முந்தியவரும், அனைத்தையும் நிலைக்கச் செய்பவரும் கிறிஸ்துவே என்கிறார் (கொலோ 1:17).  
இத்திருமுகத்தின்படி, கிறிஸ்து திருச்சபையின் தலைவர் (1:18), இறந்து உயிர்த்தெழுவோருள் தலைப்பேறு (1:18), கடவுளின் தன்மையை மனித உருவில் நிறைவாய்க் கொண்டவர் (1:19; 2:9), கடவுளோடு நம்மை மீண்டும் ஒப்புரவாக்குபவர் (1:20-22).  
மடலின் முதற்பகுதியில் (அதிகாரங்கள் 1-2) கிறிஸ்துவின் தன்மையை எடுத்துக்காட்டிய திருமுக ஆசிரியர், இரண்டாம் பகுதியில் (அதிகாரங்கள் 3-4) இப்போதனை கிறிஸ்தவர்களின் வாழ்வில் என்ன தாக்கத்தை ஏற்படுத்துகிறது என விளக்குகிறார். கிறிஸ்தவர்கள் பழைய இயல்பைக் களைந்து புதிய இயல்பை அணிந்துகொள்ள வேண்டும்; குடும்ப வாழ்விலும், தொழிலிலும், பொது வாழ்விலும் தூய்மையைக் கடைப்பிடிக்க வேண்டும் என அவர் அறிவுறுத்துகிறார்.  
இறுதியில், திக்கிக்கு என்பவருக்கு நன்றி கூறி நண்பர்களுக்கு வாழ்த்துக் கூறுகிறார். இவ்வாறு இத்திருமுகம் நிறைவுறுகிறது.
# கொலோசையர் (நூல்)

## கொலோசையர் திருமுகத்திலிருந்து ஒரு பகுதி

**கொலோசையர் 1:13-20**  
"தந்தையாம் கடவுளே இருளின் அதிகாரத்திலிருந்து நம்மை விடுவித்துத்  
தம் அன்பார்ந்த மகனின் ஆட்சிக்குட்படுத்தினார்.  
அம்மகனால்தான் நாம் பாவமன்னிப்பாகிய மீட்பைப் பெறுகிறோம்.  
அவர் கட்புலனாகாத கடவுளது சாயல்;  
படைப்பனைத்திலும் தலைப்பேறு.  
ஏனெனில் விண்ணிலுள்ளவை, மண்ணிலுள்ளவை,  
கட்புலனாகுபவை, கட்புலனாகாதவை,  
அரியணையில் அமர்வோர், தலைமை தாங்குவோர்,  
ஆட்சியாளர், அதிகாரம் கொண்டோர் ஆகிய அனைவரும்  
அவரால் படைக்கப்பட்டனர்.  
அனைத்தும் அவர் வழியாய் அவருக்காகப் படைக்கப்பட்டன.  
அனைத்துக்கும் முந்தியவர் அவரே;  
அனைத்தும் அவரோடிணைந்து நிலைபெறுகின்றன.  
திருச்சபையாகிய உடலுக்குத் தலையும் தொடக்கமும் அவரே.  
எல்லாவற்றுள்ளும் முதன்மை பெறுமாறு  
இறந்து உயிர்த்தெழுவோருள் அவர் தலைப்பேறு ஆனார்.  
தம் முழுநிறைவும் அவருள் குடிகொள்ளக்  
கடவுள் திருவுளம் கொண்டார்.  
சிலுவையில் இயேசு சிந்திய இரத்தத்தால் அமைதியை நிலைநாட்டவும்  
விண்ணிலுள்ளவை, மண்ணிலுள்ளவை அனைத்தையும்  
அவர் வழி தம்மோடு ஒப்புரவாக்கவும் கடவுள் திருவுளம் கொண்டார்."
# கொலோசையர் (நூல்)

## கொலோசையர் நூலின் உட்பிரிவுகள்

| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை
(வாழ்த்தும் நன்றியும் மன்றாட்டும்) | 1:1-14 | 375 |  |
| 2. கிறிஸ்துவின் மேன்மை | 1:15 - 2:3 | 375 - 376 |  |
| 3. போலிப் போதகர்களுக்கு எதிரான எச்சரிக்கை | 2:4-23 | 377 - 378 |  |
| 4. கிறிஸ்தவ வாழ்வு | 3:1 - 4:6 | 378 - 379 |  |
| 5. முடிவுரை | 4:7-18 | 379 - 380 | } |
# பாசியான்

**பா சியான்** அல்லது **பாஹியான்** (*Fa Xian*, *Fa-Hien* அல்லது *Fa-hsien*, பொ.ஊ. 337 – பொ.ஊ. 422) என்பவர் சீனாவைச் சேர்ந்த பௌத்தத் துறவி. இவர் பொ.ஊ. 399–412 காலப்பகுதியில் பௌத்த நூல்களைத் தேடி நேபாளம், இந்தியா, மற்றும் இலங்கைக்கு இந்தியப் பெருங்கடல் வழியாகப் பயணம் மேற்கொண்டமைக்காக அறியப்படுகிறார். புத்தரின் பிறப்பிடமான லும்பினிக்கு சென்றமைக்காகவும் இவர் அறியப்படுகிறார்.  
இரண்டு ஆண்டுகள் இலங்கையில் சுற்றுப் பயணத்தை முடித்துக் கொண்டு சீனா திரும்பும் வழியில் பெரும் சூறாவளியில் சிக்கி தீவு ஒன்றில் (ஜாவா எனக் கருதப்படுகிறது) கரையொதுங்கினார். பின்னர் சீனாவின் லாவோசாங் நகரில் தங்கி தான் சேகரித்து வந்த பல பௌத்த நூல்களை மொழிபெயர்த்தார்.  
தனது பயணத்தைப் பற்றிய இவரது தொடக்ககால பௌத்தம், பொ.ஊ. ஐந்தாம் நூற்றாண்டின் தொடக்கத்தில் பட்டுப் பாதை வழியே காணப்பட்ட பல நாடுகளின் புவியியல், வரலாறு ஆகியவற்றை எழுதினார்.
# குன்று 262

**குன்று 262** (*Hill 262*) அல்லது **மோண்ட் ஓர்மெல் முகடு** (*Mont Ormel ridge*) பிரான்சின் நார்மாண்டிப் பகுதியில் உள்ள மேட்டுப் பகுதியைக் குறிக்கும். இங்கு இரண்டாம் உலகப் போரின் மேற்குப் போர்முனையில் கடுமையான சண்டை ஒன்று நிகழ்ந்தது. பிரான்சின் ஃபலேசு நகர்ப் பகுதி அருகே பல ஜெர்மானியப் படைப்பிரிவுகளைச் சுற்றி வளைக்க நேச நாட்டுப் படைகள் முயன்ற போது இச்சண்டை நடைபெற்றது.  
ஆகத்து 1944ல் நாசி ஜெர்மனியின் ஆக்கிரமிப்பிலிருந்த பிரான்சில் நேச நாட்டுப் படைகளுக்கும் ஜெர்மானியப் படைகளுக்கும் கடும் சண்டை நடந்து கொண்டிருந்தது. ஃபலேசு நகர்ப் பகுதியருகே ஜெர்மானிய ஆர்மி குரூப் பி யைச் சேர்ந்த சில படைப்பிரிவுகளைச் சுற்றி வளைக்க நேச நாட்டுப் படைகள் முயன்றன. இதற்காக டிராக்டபிள் நடவடிக்கை மேற்கொள்ளப்பட்டது. ஆகத்து 19ம் தேதி ஃபலேசிலிருந்த ஜெர்மானியப் படைகள் சுற்றி வளைக்கப்பட்டு ஃபலேசு இடைப்பகுதி உருவானது. வளைக்கப்பட்ட ஜெர்மானியர்கள் தப்பிச்செல்ல மோண்ட் ஓர்மெல் / குன்று 262 அருகே ஒரு சிறு இடைவெளி மட்டும் இருந்தது. அதனை அடைக்க போலந்திய 1வது கவச டிவிசனின் படைப்பிரிவுகள் மோண்ட் ஓர்மெல்லை ஆக்கிரமித்தன. ஃபலேசிலிருந்து பின்வாங்கித் தப்ப முயன்ற ஜெர்மானியர்கள் மீது பீரங்கித் தாக்குதல் நிகழ்த்தி பெரும் இழப்புகள் எற்படுத்தின. எளிதில் தப்ப வேண்டுமெனில் ஜெர்மானியர்கள் போலந்தியப் படைப்பிரிவுகளை முறியடித்துச் செல்ல வேண்டும் என்ற நிலை உருவானது. ஆகத்து 19-20 தேதிகளில் ஜெர்மானியர்கள் இருபுறமிருந்தும் (ஃபலேசு இடைப்பகுதியிலிருந்தும், வெளிப்புறம் இருந்தும்), குன்று 262 ஐத் தாக்கி, தப்பிச் செல்லும் வழியைத் திறக்க பெருமுயற்சி செய்தனர். எண்ணிக்கையில் குறைந்த அளவே இருந்தாலும், போலந்தியப் படைவீரர்கள் கடுமையாகப் போராடி குன்று 262 ஜெர்மானியர் வசமாகாமல் பார்த்துக்கொண்டனர். ஆகத்து 21ல் கனடியத் துணைப்படைகள் வந்து சேர்ந்தவுடன், ஃபலேசு இடைப்பகுதியிலிருந்து தப்பும் வழி முற்றிலுமாக அடைபட்டு, படை வளையம் இறுகிவிட்டது. சிக்கிக்கொண்ட ஜெர்மானியப் படைகள் சரணடைந்தன.
# 1977 இந்தியப் பொதுத் தேர்தல்

இந்தியக் குடியரசின் ஆறாம் **நாடாளுமன்றத் தேர்தல் 1977** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு ஆறாவது மக்களவை கட்டமைக்கப்பட்டது. இந்தியா விடுதலை அடைந்ததிலிருந்து ஆட்சியிலிருந்த இந்திய தேசிய காங்கிரசு கட்சி தோற்கடிக்கப்பட்டு ஜனதா கட்சி வென்று ஆட்சியமைத்தது. மொரார்ஜி தேசாய் பிரதமரானார்.
# 1977 இந்தியப் பொதுத் தேர்தல்

## பின்புலம்

இத்தேர்தலில் 518 தொகுதிகளில் இருந்து 518 உறுப்பினர்கள் தேர்ந்தெடுக்கபபட்டனர். இவர்களைத் தவிர இரு ஆங்கிலோ-இந்தியர்களும், வடகிழக்கு பிரதேசத்திலிருந்து (தற்கால அருணாசலப் பிரதேசம்) ஒருவரும் மக்களவைக்கு நேரடியாக நியமனம் செய்யப்பட்டனர். முந்தைய தேர்தலில் பெரும் வெற்றி பெற்ற இந்திரா காந்தி அடுத்த ஐந்து வருடங்களில் படிப்படியாகத் தனது செல்வாக்கினை இழந்தார். ரே பரேலி தொகுதியில் இந்திராவிடம் தோற்ற ராஜ் நாராயண் என்ற வேட்பாளர், இந்திரா காந்தி தனது அரசு அதிகாரத்தை தேர்தல் பிரச்சாரத்துக்கு முறைகேடாக பயனபடுத்தினார் என்று அலகாபாத் உயர்நீதி மன்றத்தில் வழக்குத் தொடர்ந்தார். 1975ல் அவருக்கு சாதகமாக தீர்ப்பு வழங்கிய நீதிமன்றம், இந்திராவின் தேர்தல் வெற்றி செல்லாது என்று அறிவித்தது. இதைத் தொடர்ந்து இந்திரா தன் பதவியைத் தக்க வைக்க நாட்டில் நெருக்கடி நிலையினை அறிவிக்கச் செய்தார். பொதுமக்கள், அரசியல் கட்சிகள் மற்றும் ஊடகங்களின் பல அடிப்படை உரிமைகள் முடக்கப்பட்டன. ஆயிரக்கணக்கானோர் சிறையிலடைக்கப்பட்டனர்; காங்கிரசுக்கு எதிரான மாநில அரசுகள் கலைக்கப்பட்டன. நெருக்கடி நிலையினை எதிர்த்து சோசலிசக் கட்சித் தலைவர் ஜெயப்பிரகாஷ் நாராயண் தலைமையில் ஒரு பெரும் மக்கள் இயக்கம் உருவானது. 1976ல் நடக்க வேண்டிய நாடாளுமன்றத் தேர்தல் ஒரு ஆண்டுத் தள்ளிப் போனது. தேர்தல் அறிவிக்கப்பட்ட போது இந்திராவை எதிர்க்க நிறுவன காங்கிரசு, பாரதீய ஜனசங்கம், பாரதீய லோக்தளம், சோசலிசக் கட்சி ஆகியவை ஒன்றிணைந்து ஜனதா கட்சியை உருவாக்கின. இந்திரா அரசு மீதான பெரும் மக்கள் அதிருப்தியால் ஜனதா கட்சி பெருவாரியான இடங்களில் வென்றது. இந்திராவும் அவரது மகன் சஞ்சய் காந்தியும் தேர்தலில் தோற்றனர். ஜனதா கட்சியின் தலைவர் மொரார்ஜி தேசாய் நாட்டின் முதல் காங்கிரசு கட்சி சாராத பிரதமரானார்.
# 1977 இந்தியப் பொதுத் தேர்தல்

## முடிவுகள்

மொத்தம் 60.49% வாக்குகள் பதிவாகின.  
| கூட்டணி | கட்சி | align=வென்ற இடங்கள் | align=மாற்றம் | align=வாக்கு % |  |
| --- | --- | --- | --- | --- | --- |
| ஜனதாக் கூட்டணி
இடங்கள்: 345
மாற்றம்: புதிய
வாக்கு % %: 51.89 | ஜனதா கட்சி | 298 | புதிய | 43.17 |  |
| சிபிஎம் | 22 | -3 | 4.3 |  |  |
| அகாலி தளம் | 9 | 8 | 1.26 |  |  |
| இந்தியக் குடியானவர் மற்றும் தொழிலாளர் கட்சி | 5 | — | 0.55 |  |  |
| புரட்சிகர சோசலிசக் கட்சி | 3 | 2 | n/a |  |  |
| பார்வார்டு ப்ளாக் | 3 | 2 | 0.34 |  |  |
| இந்தியக் குடியரசுக் கட்சி (கோப்ரகாடே) | 2 | 1 | 0.51 |  |  |
| திமுக | 1 | -22 | 1.76 |  |  |
| சுயேட்சைகள் | 2 | — | — |  |  |
| காங்கிரசு கூட்டணி
இடங்கள்: 189
மாற்றம்: -217
வாக்கு %: 40.98 | இந்திரா காங்கிரசு | 153 | −197 | 34.52 |  |
| அதிமுக | 19 | — | 2.9 |  |  |
| சிபிஐ | 7 | -16 | 2.82 |  |  |
| ஜம்மு காஷ்மீர் தேசிய மாநாட்டு கட்சி | 2 | — | 0.26 |  |  |
| இந்திய ஒன்றிய முஸ்லிம் லீக் | 2 | -2 | 0.3 |  |  |
| கேரள காங்கிரசு | 2 | -1 | 0.18 |  |  |
| புரட்சிகர சோசலிசக் கட்சி (பிளவு) | 1 | -1 | — |  |  |
| சுயேட்சைகள் | 2 | — | — |  |  |
| மற்றவர்கள்: 19 | மற்றவர்கள் | 19 | — | — | } |
# 1977 இந்தியப் பொதுத் தேர்தல்

## இவற்றையும் காண்க

- தமிழ்நாட்டில் இந்திய நாடாளுமன்றத் தேர்தல், 1977
# படிமம்:Kadawunuporonduwa1.jpg

## Summary

"கடவுனு பொறந்துவ" 1947 இலங்கைத் திரைப்படத்தின் காட்சி  
மூலம்: ஆங்கில விக்கியில் இருந்து.
# படிமம்:Kadawunuporonduwa1.jpg

## Fair use rationale

1. This image is being used to illustrate the article on the movie in question and is used for informational or educational purposes only.
1. This image is of low resolution.
1. It is believed that this image will not devalue the ability of the copyright holder to profit from the original work
# நாளாந்த இலவச செய்தித்தாள் (ஹொங்கொங்)

**ஹொங்கொங்கின் நாளந்த இலவச செய்தித்தாள்** (Free newspaper of Hong Kong) சேவை உள்ளது. இச்சேவை ஹொங்கொங் கண்டோனிசு மொழியிலும், ஆங்கில மொழியிலும் வழங்கப்படுகின்றது. ஒவ்வொரு வீட்டுத்தொகுதிகளில் உள்ள வீடுகளின் எண்ணிக்கைக்கு அமைய அவை அவ்வீட்டுத் தொகுதியில் உள்ள செய்தித்தாள் பெட்டிகளில் அதிகாலையே வைக்கப்பட்டு விடும். கண்டோனிசு மொழிப் பேசுவோர் அல்லாத வீடுகளின் எண்ணிக்கையை கணக்கில் கொண்டு அவ்வீடுகளுக்கு ஆங்கில செய்தித்தாள் போடப்படுகின்றது. அத்துடன் அதிகாலை ஹொங்கொங்கில் உள்ள அனைத்து தொடருந்தகங்களின் முன்பாகவும் செய்தித்தாள்களை வைத்துக்கொண்டு வழங்கப்படுகின்றது. மிகுதியான செய்தித்தாள்கள் தொடருந்தகங்களில் இதற்கென்றே ஒதுக்கப்பட்டிருக்கும் இடங்களில் வைக்கப்படும். தேவையானோர் தாமாகவே எடுத்துக்கொள்ளலாம்.
# தன்னிலை

**தன்னிலை:-**  
பேசுபவர், அவரைக் குறிப்பிடப் பயன்படுத்தும் சொற்கள்  
ஏ.கா :- நான், நாம், நாங்கள், யான், யாம் என்பவை அடங்கும்.  
தன்னிலை என்பது ஒருவர் பேசும் பொழுது தன்னை பிறரிடம் குறிப்பிடுவது .  
எடுத்துக்காட்டாக சில தொடர்கள்  
நான் எழுதுவேன் (நான் - ஒருமை)  
நாங்கள் எழுதுவோம் (நாங்கள் - பன்மை)  
பேசும் பொழுது, பேசுவோர் தன்நிலை தன்மை எனப்படும், எதிரே இருப்பவர் நிலை முன்னிலை எனப்படும்..இவ்வகை வேறுபாடுகளை தமிழிலக்கணம் இடம் என்று வகைப்படுத்துகின்றது.எனவே இடமானது தன்மை, முன்னிலை, படர்க்கை எனும் மூன்று வகைப்படும்.
# எதிர் விலகு

**எதிர் விலகு **(Off break) என்பது துடுப்பாட்ட வீச்சு வகைகளில் ஒன்றாகும். இது ஓர் எதிர்ச்சுழல் வீச்சாளரின் தாக்கு வீச்சாகும். இந்த முறையைப் பின்பற்றுவர்கள் எதிர்ச்சுழலாளர்கள் என்று அழைக்கப்படுகின்றனர்.துடுப்பாட்டப் பந்தின் தையல்களின் மீது அனைத்து விரல்களும் இருக்குமாறு உள்ளங்கையில் வைத்துக்கொண்டு எதிர் விலகு வீசப்படுகிறது. பந்தை வீசும்போது ஓர் வலது-கை வீச்சாளரின் விரல்கள் தையல்கோட்டின் வலதுபுறமாக சுழற்றும்போது வலப்புறச் சுழல் கொடுக்கப்படுகிறது. பந்து வீசுகளத்தில் பட்டெழும்பும்போது இந்தச் சுழல் பந்தை நேர்கோட்டிலிருந்து, வீச்சாளரின் பார்வையில், வலது புறமாக விலகச்செய்கிறது. ஓர் மட்டையாளரின் பார்வையில் பந்து ஓர் வலது-கை மட்டையாளரின் எதிர்ப்பக்கத்தில் இருந்து நேர்ப்பக்கமாக விலகிச் செல்கிறது.
# இராஜஹிய விக்கிரமய

**இராஜஹிய விக்கிரமய** இலங்கையில் தயாரிக்கப்பட்ட முதலாவது ஊமைத் திரைப்படமாகும். இத்திரைப்படத்தை மேமன் இனத்தைச் சேர்ந்த கொழும்பு வர்த்தகரான ரி.ஏ.ஜி. நூர்பாய் என்பவர் 1925 ஆம் ஆண்டில் தயாரித்துள்ளார்.  
இப்படத்தை இந்தியாவின் இயக்குநரான குப்தா இயக்கியிருந்தார். என். எம். பெரேரா இதில் கதாநாயகனாக நடித்தார். (என். எம். பெரேரா இலங்கையின் இடதுசாரி அரசியலில் முக்கியமானவர்களுள் ஒருவர்) அவருடன் சிவில் பீமா என்ற பறங்கி இனப் பெண் கதாநாயகியாக நடித்தார்.  
இந்தத் திரைப்படத்துக்கு போதிய விளம்பரமோ, பிரபல்யமோ கிடைக்கவில்லை. இதனால் இத்திரைப்படம் வெற்றி பெறவில்லை. இருப்பினும் தயாரிப்பாளர் ரி.ஏ.ஜி. நூர்பாய் எடுத்த இந்த முதலாவது முயற்சி இலங்கையின் திரைப்பட உலகில் அழியாதது. 1920 ஆம் ஆண்டில் நூர்பாய் கொழும்பு வெள்ளவத்தையில் பிளாசா எனும் திரையரங்கையும் அமைத்துள்ளார். இத்திரையரங்கு 1983 ஆடிக்கலவரத்தில் தீக்கிரையானது.
# 1972 ல் இலங்கையில் சனாதிபதி

மே 22 1972 ல் இலங்கையில் அமுல்படுத்தப்பட்ட முதலாம் குடியரசு அரசியலமைப்பின் கீழ் இலங்கைத் தலைவராக சனாதிபதிப் பதவி ஏற்படுத்தப்பட்டது. இதற்கு முன்னைய சோல்பரி அரசியலமைப்பில் மகா தேசாதிபதியால் புரியப்பட்ட கடமைகளில் பெரும்பாலானவை சனாதிபதியால் புரியப்பட்டது. இங்கு முக்கிய மாற்றமாக சோல்பரி அரசியலமைப்பின் கீழ் நாம நிர்வாகமாகக் காணப்பட்ட மகாதேசாதிபதி (இலங்கை) பிரித்தானிய முடியால் நியமிககப்படுவார். இதனால் அவர் பிரித்தானிய முடிக்கு பொறுப்புச் சொல்ல வேண்டியவராக இருந்தார். ஆனால், 1972ம் ஆண்டு முதலாம் குடியரசு அரசியலமைப்பின் கீழ் சனாதிபதியை இலங்கைப் பிரதமர் நியமிப்பார். இவர் இலங்கைப் பிரதமருக்கும், மந்திரி சபைக்குப் பொறுப்புக் கூறக்கூடியவர். ஆகவேதான் சனாதிபதி நாம நிர்வாகியாகக் கருதப்பட்டார்.
# 1972 ல் இலங்கையில் சனாதிபதி

## சனாதிபதியின் தன்மைகள், தத்துவங்கள்

அரசியலமைப்பின் 7ம் அத்தியாயம் 19, 20, 21ம் உறுப்புரைகள் குடியரசின் சனாதிபதியின் தன்மைகள், தத்துவங்கள் என்பவற்றைக் குறிப்பிடுகின்றன.  
**19ம் உறுப்புரை**  
இலங்கைக் குடியரசின் சனாதிபதி ஒருவர் இருத்தல் வேண்டும்.  
**20ம் உறுப்புரை**  
சனாதிபதி ஆட்சித்துறைத் தலைவரும், ஆயுதம் தாங்கிய படைகளின் படைத்தலைவருமாவார்.  
**21ம் உறுப்புரை**  
அவர் போர், சமாதானம் என்பவற்றைப் பிரகடனம் செய்யவும். தேசிய அரசுப் பேரவையைக் கூட்டவும், கூட்டத் தொடர்களை நிறுத்தவும், கலைக்கவும் அதிகாரமிக்கவர். முதலமைச்சரையும், அமைச்சரவைக்கான பிரதியமைச்சர்களையும் அவரே நியமிப்பார். மேலும், இலங்கைக் குடியரசின் பகிரங்க இலச்சனையைக் காப்பில் வைத்தும் இருப்பார்.
# 1972 ல் இலங்கையில் சனாதிபதி

## சனாதிபதி நியமனம்

குடியரசு சனாதிபதியின் நியமனமும், அவர் பதவியேற்றலும் அரசியலமைப்பின் 25வது உறுப்புரையில் பின்வருமாறு குறிப்பிடப்பட்டுள்ளது. தேசிய அரசுப் பேரவையின் உறுப்பினரைத் தெரியும் நோக்கத்திற்கான தேர்தல் ஒன்றில் தேருனரொருவராவதற்குத் தகுதியுடைய பிரசை எவரும் இலங்கைக் குடியரசின் சனாதிபதிப் பதவிக்கு முதலமைச்சரால் பெயர் குறிப்பிடலாம்.அவ்விதம் பெயர் குறிப்பிட்ட ஆள் மிகவுயர்ந்த மேன்முறையீட்டு நீதிமன்ற முதன்மை நீதிபதி முன்னர் அல்லது அந்நீதிமன்றத்தின் நீதிபதியொருவர் முன்னிலையில் சத்தியம் செய்து கொள்வதன்மேல் இலங்கைக் குடியரசின் சனாதிபதியாக பதவி மேற்கொள்வார். (இதன்படி சனாதிபதியை பிரதம மந்திரியே தெரிவுசெய்வார் என்பது புலப்படுகிறது. இலங்கையில் முதலாவது சனாதிபதியாக வில்லியம் கொப்பல்லாவ தெரிவு செய்யப்பட்டார்.)
# 1972 ல் இலங்கையில் சனாதிபதி

## பதவிக்காலம்

இது பற்றி அரசியலமைப்பில் 26ம் உறுப்புரை பின்வருமாறு கூறுகின்றது. சனாதிபதியின் பதவிக்காலம் 4 ஆண்டுகளாகும். ஆயினும், இக்கால எல்லை கழியினும்கூட அடுத்துவரும் சனாதிபதி அவரது பதவியை ஏற்கும் வரை தொடர்ந்தும் சனாதிபதிப் பதவியை வகித்தல் வேண்டும்.
# 1972 ல் இலங்கையில் சனாதிபதி

## சனாதிபதிப் பதவி வெற்றிடமாகும் சந்தர்ப்பங்கள்

**(26ம் உறுப்புரை 2ம் உப பிரிவு)**  
**அ.** சனாதிபதி இருக்குமிடத்து அல்லது,  
**ஆ.** இராஜினாமாச் செய்யுமிடத்து  
**இ**. உளப்பலவீனம் அல்லது உடற்பலவீனம் காரணமாக சனாதிபதி அவரது பதவியின் பணிகளைப் புரிய இயலாதவராகிவிட்டார் என முதலமைச்சர் தீர்மானிக்குமிடத்து,  
**ஈ.** முதலமைச்சராற் பிரேரிக்கப்படுவதான சனாதிபதிக்கெதிரான நம்பிக்கையில்லாப் பிரேரணைத் தீர்மானம் ஒன்றைத் தேசிய அரசுப் பேரவை நிறைவேற்றுமிடத்து,  
**உ.** தேசிய அரசுப் பேரவை உறுப்பினரின் மொத்தத் தொகையில் ஆகக்குறைந்தது அரைபங்கினருக்குக் குறையாதோராற் கையொப்பமிடப்பட்டதும் எவரேனும் உறுப்பினராற் கையொப்பமிடப்பட்டு சபாநாயகருக்கு முகவரியிடப்பட்டதுமான எழுத்திலான அறிவித்தலொன்றின் மூலம் கொண்டுவரப்படும் சனாதிபதிக்கு எதிரான நம்பிக்கையில்லாப் பிரேரணைத் தீர்மானமொன்றை (சமுகமாயிராதோர் உட்பட) தேசிய அரசுப் பேரவை உறுப்பினர்களின் மொத்த தொகையில் ஆகக் குறைந்தது மூன்றில் இரண்டு பங்கினரின் வாக்குக் கொண்டேனும் தேசிய அரசுப் பேரவை நிறைவேற்றுமிடத்து  
- சனாதிபதியின் அந்தஸ்தும், அதிகாரமும் மகாதேசாதிபதியை ஒத்தது. (ஆனால் மகா தேசாதிபதியின் சில கடமைகளை நேரடியாக நிறைவேற்றலாம்)
- தேசிய அரசுப் பேரவை ஆக்கும் சட்டங்களுக்கு சனாதிபதியின் அங்கீகாரம் பெறவேண்டியதில்லை. அவர் நிறைவேற்றிய, நிறைவேற்றாது விட்ட எந்தவொரு விடயம் சம்பந்தமாகவும் கேள்வி கேட்க முடியாது.
- இவரின் செயற்பாடு தொடர்பாக இவருக்கெதிராக வழக்குத் தொடரவும் முடியாது. இவர் அமைச்சரவையின் ஆலோசனைப்படி செயலாற்றுவதால் அமைச்சரவையே இறுதிப் பொறுப்புக் கூறும்.
# 1972 ல் இலங்கையில் சனாதிபதி

## கடமைகளும், அதிகாரங்களும்

சனாதிபதியின் கடமைகளையும், அதிகாரங்களையும் பின்வருமாறு தொகுத்துக் கூறலாம்.
# 1972 ல் இலங்கையில் சனாதிபதி

## கடமைகளும், அதிகாரங்களும்

### சட்டத்துறை சார்ந்த அதிகாரங்களும், கடமைகளும்

1. தேசிய அரசுப் பேரவையைக் கூட்டல், கலைத்தல், ஒத்தி வைத்தல்  
2. சடங்கு ரீதியான இருக்கைகளுக்கு தலைமை விகத்தல்  
3. அரச கொள்கைப் பிரகடன உரையை நிகழ்த்தல்.  
4. பொது இலட்சினையை வைத்திருத்தல் பிரயோகித்தல்.  
5. அவசரகால நிலையைப் பிரகடனப்படுத்தல்.  
6. பொதுத் தேர்தலின் பின் அரசாங்கத்தை அமைத்தல்.
# 1972 ல் இலங்கையில் சனாதிபதி

## கடமைகளும், அதிகாரங்களும்

### ஆ. நிர்வாகத்துறை சார்ந்த அதிகாரங்களும், கடமைகளும்

1. போர், சமாதானம் என்பவற்றைப் பிரகடனப்படுத்தல்.  
2. பிரதமர், அமைச்சர்கள்ää பிரதியமைச்சர்கள் போன்றோரை நியமித்தல்.  
3. அரசாங்கசேவை செயலாளர்கள், உயர் அதிகாரிகள், இராணுவம் தளபதி ஆகியோரை நியமித்தல்.  
4. கணக்காளர் நாயகத்தை நியமித்தல்  
5. வெளிநாட்டுத் தூதுவர்கள் உயர்ஆணையாளர்கள் பூரண அதிகாரம் பெற்ற முகவர்கள், இராஜதந்திரிகள் போன்றோரை நியமித்தலும் வரவேற்றலும்  
6. அரசாங்க சேவை ஆலோசனை சபை, அரசாங்க சேவை ஒழுக்காற்று சபை உறுப்பினர்களை நியமித்தல்  
7. கெபினட் செயலாளர்கள், பாராளுமன்றச் செயலாளர் ஆகியோரை நியமித்தல்
# 1972 ல் இலங்கையில் சனாதிபதி

## கடமைகளும், அதிகாரங்களும்

### இ. நீதித்துறை சார்ந்த அதிகாரங்களும், கடமைகளும்

1. உயர்நீதிமன்ற நீதியமைச்சர்களையும், மேல்நீதிமன்ற நீதியமைச்சர்களையும் நியமித்தல்  
2. நீதித்துறை நாயகத்தைத் தெரிவு செய்தல்  
3. நீதிச்சேவை ஆணைக்குழு உறுப்பினர்களை நியமித்தல்.  
4. நீதிச்சேவை ஒழுக்காற்று உறுப்பினர்களை நியமித்தல்  
5. குற்றவாளிகளை மன்னித்தல்
# 1972 ல் இலங்கையில் சனாதிபதி

## ஆதாரம்

- 1972 முதலாம் குடியரசு அரசியலமைப்பு
# விக்கிப்பீடியா:உங்களுக்குத் தெரியுமா/ஜனவரி 25, 2011

- சி. சிவஞானசுந்தரம் அவர்களால் யாழ்ப்பாணத்தில் ஆரம்பிக்கப்பட்ட நகைச்சுவை இதழான **சிரித்திரன்** (படம்) அவரது மறைவு வரை 32 ஆண்டு காலம் தொடர்ந்து வெளிவந்து சாதனை படைத்தது.
- கணித தீபிகை நூலை எழுதிய **பந்துலு ராமசாமி நாயக்கர்** என்பவர் தமிழ் எண்களில் சுழிக் குறியீட்டை முதலில் பயன்படுத்தியவர்களில் ஒருவர். அதாவது முன்னர் ய என்று தமிழ் எண்களில் 10 குறிப்பிடப்பட்டு வந்தது, இவர் அதை க0 என்று மாற்றினார்.
- தமிழீழத்திற்கு எதிரான நிலை கொண்ட *த இந்து* இதழாசிரியர் **என். ராம்** இலங்கை அரசின் உயர்குடிமை விருதான **லங்காரத்னா** பெற்றவர்.
- சீனத் தலைநகர் பெய்சிங்கின் நடுவில் அமைந்துள்ள உலகின் மிகப்பெரிய அரண்மனை வளாகமான **பேரரண் நகரம்** மொத்தம் 9999 அறைகள் கொண்டதாகும்.
- **ஸ்டாக்ஹோம் கூட்டறிகுறியின்** அடிப்படை தன்னைக் கடத்தியவர் மீது கடத்தப்பட்டவருக்கு ஏற்படும் பற்றுதல் ஆகும்.
# நிறுவன காங்கிரசு

**நிறுவன காங்கிரசு**, *ஸ்தாபன காங்கிரசு*, *சிண்டிகேட் காங்கிரசு* அல்லது **காமராஜர் காங்கிரசு**, *காங்கிரசு (ஓ)*, **(Indian National Congress (Organisation))** அழைக்கபெற்ற இக்கட்சியானது (1969-1977) காலகட்டத்தில் இந்தியாவில் செயல்பட்டு வந்த ஒரு அரசியல் கட்சியாகும். இது இந்திய தேசிய காங்கிரசில் இருந்து பிளவுபட்டு காமராஜர் தலைமையில் செயல்பட்டு வந்த கட்சியாகும்.
# நிறுவன காங்கிரசு

## கட்சி உருவான வரலாறு

- 1969ல் இந்திய தேசிய காங்கிரசில் அன்றைய இந்தியப் பிரதமர் இந்திரா காந்திக்கும் காமராஜர், மொரார்ஜி தேசாய், எஸ். நிஜலிங்கப்பா ஆகிய காங்கிரசின் முன்னணி தலைவர்களால் உருவாக்கப்பட்ட “சிண்டிகேட்” குழுவுக்கும் பலப்பரீட்சை நடந்தது. சிண்டிகெட் ஆதரவாளர்கள் காங்கிரஸ் கட்சி கட்டுப்பாட்டை மீறியதாகக் குற்றம் சாட்டியும், வாரிசு அரசியலை எதிர்த்தும் பிரதமர் இந்திரா காந்தியை நவம்பர் 1969ல் கட்சியை விட்டு விலக்கினர்.  
- இதனால் காங்கிரஸ் கட்சி இரண்டாகப் பிளவு பட்டு, இரு பிளவுகளும் தாங்களே உண்மையான காங்கிரஸ் என்று கூறிக்கொண்டன. காங்கிரசின் “பூட்டிய இரட்டை மாடுகள்” சின்னம் யாருக்கு என்று முடிவு செய்யத் தொடரப்பட்ட வழக்கினால் அச்சின்னம் முடக்கப்பட்டது. இந்திய தேர்தல் ஆணையம் இந்திரா காங்கிரசுக்கு ”பசுவும் கன்றும்” சின்னமும் ஸ்தாபன காங்கிரசுக்கு ”ராட்டை சுற்றும் பெண்” சின்னமும் வழங்கியது. இந்திராவின் கட்சி காங்கிரசு (ஆர்) (Requisition Congress) எனவும் சிண்டிகேட் காங்கிரசு (ஓ) (Organisation Congress) எனவும் வழங்கப்ப்பட்டன.
# நிறுவன காங்கிரசு

## கட்சி சந்தித்த தேர்தல்கள்

- 1971 பொதுத் தேர்தலில் இந்திரா காங்கிரசுக்கு முக்கிய எதிர்கட்சியாக நிறுவன காங்கிரசு விளங்கியது. தேர்தலில் 51 இடங்களை வென்று இரண்டாம் இடத்தில் வந்தது. 1977 பொதுத் தேர்தலில் நிறுவன காங்கிரசு, பாரதிய ஜனசங்கம், பாரதிய லோக் தளம், சோசலிசக் கட்சி ஆகியவை இணைந்து ஜனதா கட்சியை உருவாக்கின. 1977 நாடாளுமன்றத் தேர்தலில் ஜனதா கட்சி வென்று காங்கிரசில் இருந்து வெளியேறிய மூத்த தலைவர்களில் ஒருவரான மொரார்ஜி தேசாய் பிரதமரானார்.  
- இந்திய சுதந்திரத்திற்கு பின் 30 வருடங்களாக ஆண்டு வந்த காங்கிரசை வீழ்த்தி காங்கிரஸ் கட்சியின் முதல் பிரதான எதிர்க்கட்சியாக ஜனதா கட்சி வெற்றி பெற்று 1979 வரை ஆட்சியில் நீடித்தது.  
- பின்பு நிறுவன காங்கிரஸ் ஜனதா கட்சி உடன் இணைந்து செயல்பட்டது.
# இலங்கை மேமன்கள்

**இலங்கை மேமன்கள்** (*Memons in Sri Lanka*) சிந்து (இன்றைய பாக்கித்தான்) பகுதியில் இருந்து 1870 இல் இலங்கைக்கு வந்து குடியேறியவர்கள். சுன்னி முஸ்லிம்களான இவர்கள் இன்று இலங்கையின் சிறுபான்மையின முஸ்லிம் இனத்தவர்களில் ஒரு குறிப்பிட்ட குழுவினர் ஆவர். முதலாவது மேமன்கள் இந்தியாவின் குஜராத்தில் இருந்து வந்தார்கள். 21ம் நூற்றாண்டின் ஆரம்பத்தில் இவர்களின் எண்ணிக்கை 10,000 ஆக இருந்தது.
# இலங்கை மேமன்கள்

## வரலாறு

இலங்கைக்கு வந்த முதலாவது மேமன் இனத்தவர் அப்துல் ரகுமான் என்பவர். இவர் 1870 இல் புடவை வணிகராக இலங்கை வந்தார்.இவர் மானா சேத் எனவும் அழைக்கப்பட்டார். யாழ்ப்பாணத்தில் இவர் தனது வணிகத்தை ஆரம்பித்து தனது வணிகத்தைப் பெருக்க கொழும்பு புறக்கோட்டையில் குடியேறினார். நாள்போக்கில், பல மேமன் இனத்தவர்கள் குஜராத்தின் குட்டியானா நகரில் இருந்து குடியேறினார்கள். 1947 இல் இலங்கை விடுதலை அடைந்த பின்னர் இவர்கள் தமது குடும்பத்தினரையும் அழைத்து வந்து நிரந்தரமாகக் குடியேறினார்கள்.
# இலங்கை மேமன்கள்

## இலங்கை மேமன்கள் சிலர்

- மேமன்கவி
# பேசாப் படம்

**பேசாப் படம்** (*Silent film*) என்பது திரைப்படத்துறை பேசமுடியாத நிலையில் இருந்த காலகட்டத்தில் வெளியான திரைப்படங்களைக் குறிக்கும். இவ்வாறான திரைப்படங்களை சலனப்படம், நகரும்படம், மெளனப்படம் என்று வெவ்வேறு பெயர்களாலும் அழைக்கின்றனர். தொழில்நுட்பம் வளர்ச்சி அடையாத காலகட்டத்தில் பேசும் ஒலி அல்லது சத்தம் வெளியில் கேட்காத நிலையிலேயே திரைப்படங்கள் வெளியிடப்பட்டன. திரைப்படத்துறை பேசும் ஒலி கேட்கக்கூடிய வளர்ச்சியை அடைந்ததன் பின்னர் வெளியிடப்பட்ட திரைப்படங்களைப் "*பேசும் படம்*" என்று அழைத்தனர். தற்போது வெறுமனே திரைப்படம் என்று அழைக்கப்படுகின்றது.
# சிறுத்தை (திரைப்படம்)

***சிறுத்தை*** (*Siruthai*) கார்த்தி, தமன்னா மற்றும் சந்தானம் நடிப்பில் 2011ம் ஆண்டு பொங்கல் பண்டிகையன்று வெளியான ஒரு தமிழ்த் திரைப்படம். இயக்குநர் சிவா இப்படத்தை இயக்கியுள்ளார். கே. இ. ஞானவேல் ராஜா இப்படத்தை தயாரித்துள்ளார். இப்படத்தில் கார்த்தி முதன் முறையாக பிட்பாக்கெட் திருடன் மற்றும் காவல்துறை அதிகாரி என இரட்டை வேடத்தில் நடித்துள்ளார். வித்யாசாகர் இசையில் டிசம்பர் 30-இல் பாடல்கள் வெளியாகி உள்ளது. இப்படம் தெலுங்கில் ஏற்கனவே வெளிவந்த ”விக்ரமார்க்குடு” படத்தின் தழுவல் ஆகும். தெலுங்கில் ரவிதேஜா, அனுஷ்கா செட்டி மற்றும் பிரம்மானந்தம் நடித்திருந்தனர்.
# சிறுத்தை (திரைப்படம்)

## நடிப்பு

- கார்த்தி - ரத்னவேல் பாண்டியன் இந்திய காவல் பணி அதிகாரி மற்றும் ராக்கெட் ராஜா
- தமன்னா - சுவேதா
- சந்தானம் - காட்டு பூச்சி
- பேபி ரக்சனா - திவ்யா
- அவினாஷ் - பாப்ஜி
- ராஜீவ் கனகல
- மேகனா நாயுடு (ஒரு ஐட்டம் நம்பர் பாடலில்)
- மனோபாலா
- மேக்னா நாயர்
# விரைவு வீச்சு

**விரைவு வீச்சு **(**Fast bowling**) அல்லது **வேகப் பந்து வீச்சு** (**pace bowling**) என்பது துடுப்பாட்ட விளையாட்டில் பயன்படுத்தப்படும் பந்து வீச்சு வகைகளில் ஒன்றாகும். பந்துவீச்சின் முதன்மையான இருபிரிவுகளில் சுழற்பந்து வீச்சினைத் தவிர்த்த மற்றொரு வகையாகும். இவ்வகை பந்து வீச்சாளர்கள் *வேகப்பந்து வீச்சாளர்கள்* , *விரைவுக்காரர்கள்* என அழைக்கப்படுகின்றனர். விரைவுப் பந்து வீச்சின் வீசுநுட்பத்தை ஒட்டி *அலைவுறு வீச்சாளர்* என்றும் *தையற்தட வீச்சாளர்* என்றும் வகைப்படுத்துவதுண்டு.  
விரைவு வீச்சின் நோக்கம் பந்தை வெகுவேகமாக துடுப்பாட்டக் களத்தில் எறிந்து அது எழும்புகின்ற விதத்தை கணிக்க முடியாதவாறும் அல்லது காற்றில் நேர்கோட்டிலிருந்து ஏதாவதொருபுறம் விலகுமாறும் செய்து மட்டையாளர் அடிக்கவியலாதபடி திண்டாட வைப்பதாகும்.
# விரைவு வீச்சு

## விரைவு வீச்சு பகுப்புகள்

2005ஆம் ஆண்டு தென்னாபிரிக்காவிற்கு எதிராக மேற்கு ஆத்திரேலிய அரங்கில் பந்துவீசல்.]]  
இளவயதில் விரைவாகப் பந்து வீசுவதிலேயே கவனம் செலுத்தும் வேகப்பந்து வீச்சாளர்கள் முதிர்ந்த நிலையில் பல வீசுநுட்பங்களில் தேர்ந்து அலைவுறு பந்துவீச்சிலோ தையற்தட பந்துவீச்சிலோ சிறந்து விளங்குகின்றனர். இதனைப் பொறுத்து அவர்கள் தாக்கு, அலைவுறு, தையற்தட பந்துவீச்சாளர் என வகைப்படுத்தப்படுகின்றனர். ஓர் வேகப்பந்து வீச்சாளர் மூன்றுவகை நுட்பங்களையும் தமது ஆட்டத்தில் நிலைமைக்குத் தக்கவாறு கலந்து வீசுவார் என்பதால் இவை சரியான வகைப்படுத்தல் அல்ல. பந்துவீச்சாளரின் சராசரி பந்து வீச்சு வேகங்களைக் கொண்டு வகைப்படுத்துவது பொதுவான செயலாக உள்ளது.
**வேகப்பந்து வீச்சாளர்களின் வகைப்படுத்தல்**  
| வகை | மணிக்கு மைல்கள் | மணிக்கு கி.மீ |  |
| --- | --- | --- | --- |
| விரைவு | 86 + | 138 + |  |
| விரைவு-மிதம் | 80 to 85 | 130 to 137 |  |
| மிதவிரைவு | 75 to 80 | 121 to 130 |  |
| மிதவேகம் | 70 to 75 | 114 to 121 | } |
# சிவதொண்டன் (இதழ்)

**சிவதொண்டன்** என்பது இலங்கையில் இருந்து வெளிவரும் ஒரு ஆன்மிக மாசிகை ஆகும். சிவதொண்டன் சபை இதனை வெளியிட்டு வருகிறது.
# சிவதொண்டன் (இதழ்)

## வரலாறு

செந்தமிழ் ஆங்கிலத் திங்கள் வெளியீடான சிவதொண்டன் இதழ் 1935 ஆம் ஆண்டு சனவரி மாதம் வெளிவர ஆரம்பித்தது. யாழ்ப்பாணத்து யோக சுவாமிகளின் திருவுளப்படி, அவரது ஆசீர்வாதத்துடன் பண்டித. க. கி. நடராசன் (B.O.L) என்பாரால் இவ்விதழ் ஆரம்பிக்கப்பட்டது.  
நடராசன் 1934 ஆண்டில் கமலாசனி அச்சு நிலையத்தை ஆரம்பித்தார். பண்டித. க. கி. நடராசன் 25ஆம் ஆண்டு சிவதொண்டன் சிறப்பு மலரில் பின்வருமாறு எழுதியிருந்தார்: "அடியேன் செய்த தவப்பயனாகச் சில நாட்களுக்குப் பின் சுவாமிகள் அச்சு நிலையத்துக்கு எழுந்தருளினார்கள். *தொடங்கிவிட்டாய்! கவனமாய் நடத்து,* என்றார்கள். பின்னர் ஒரு வாரத்துக்குப் பின்வந்து, *பத்திரிகை ஒன்றைத் தொடங்கு,* என்றார்கள். பத்திரிகைக்கு என்ன பெயரிடலாம் என்று கேட்டேன். அதற்கு அவர் பதில் கூறாமல் போய் விட்டார்கள். பின்னொருநாள் வந்து சிவதொண்டன் என்று பெயரிட்டுச் சிறிய அளவில் நடத்து என்றார்கள்".  
1935 பவ வருடத்து மார்கழி (அதாவது 1935 ஆண்டு சனவரி) மாதத்தில் முதல் இதழ் வெளிவந்தது. "நாம் யார்" என்ற பொருள் பற்றித் தலையங்கம் நடராசனால் எழுதப்பட்டது. இரண்டாம் இதழில் இருந்து செ. மயில்வாகனம் என்பவர் சுவாமிகளின் மகாவாக்கியங்களுக்கு விளக்கம் எழுதி வந்தார்கள். "எண்ணுவார் நெஞ்சில் நண்ணுவார் ஈசன்" என்னும் சுலோகத்துடன் மாதம் தோறும் வெளிவந்தது. சிவதொண்டனின் மூன்றாம் இதழில் இருந்து நற்சிந்தனை எனும் தலைப்போடு சிவயோக சுவாமிகளின் கருத்துகள் இவ்வேட்டில் பதியப்பட்டன.  
இவ்விதழ் 1950 களில் யோகசுவாமிகளது அறிவுறுத்தலின் படி சிவதொண்டன் சபையாரால் பொறுப்பேற்கப்பட்டு வெளிவந்தது. தொடர்ந்தும் பண்டித. க. கி. நடராசன் அவர்களே ஆசிரியராகப் பணியாற்றி வந்தனர்.
# அலங்காநல்லூர் ஜல்லிக்கட்டு

**அலங்காநல்லூர் ஜல்லிக்கட்டு** என்பது தமிழ்நாட்டில் மதுரை மாவட்டத்தில் உள்ள அலங்காநல்லூர் கிராமத்தில் ஆண்டு தோறும் நடைபெறும் ஜல்லிக்கட்டு என்றழைக்கப்படும் மாடு பிடிக்கும் வீர விளையாட்டு ஆகும். அலங்காநல்லூர் ஜல்லிக்கட்டு விளையாட்டில் உள்ள விறுவிறுப்பின் காரணமாகவும் ஊடகங்கள் மற்றும் தமிழ் திரைப்படங்களின் மூலமும் உலக அளவில் பிரபலமாக உள்ளது.
# அலங்காநல்லூர் ஜல்லிக்கட்டு

## வரலாறு

சங்க இலக்கியமான கலித்தொகை  
என்றுரைக்கிறது. அதற்கு நச்சினார்க்கினியர் எழுதும் உரை: "கூடிக் கொல்லுகின்ற ஏற்றினுடைய (காளையினுடைய) கோட்டிற்கு (கொம்புக்கு) அஞ்சும் பொதுவனை மறு பிறப்பினும் ஆயர் மகள் தழுவாள்." என்பதாகும்.  
பண்டைக்காலத்தில் ஐந்திணை நிலங்களுள் ஒன்றாகிய முல்லை நிலத்தின் ஆயர்/யாதவர் மக்களிடம் ஏறு தழுவுதல் நடைபெற்று வந்தது.
ஆயர் குல வாலிபர்கள் ஊரார் முன்னிலையில் காளையை அடக்குவர். வெற்றி பெற்ற இளைஞர்களில் மனம் கவர்ந்தவனுக்கு மாலை சூட்டுவாள் ஆயர் குல பெண்..
50 ஆண்டுகளுக்கு முன்பு புழக்கத்தில் இருந்த 'சல்லி காசு' என்னும் இந்திய நாணயங்களை துணியில் வைத்து மாட்டின் கொம்புகளில் கட்டிவிடப்படும் பழக்கம் இருந்தது. மாட்டை அணையும் வீரருக்கு அந்த பணமுடிப்பு சொந்தமாகும். இந்தப் பழக்கம் பிற்காலத்தில் 'சல்லிகட்டு' என்று மாறியது. பேச்சு வழக்கில் அது திரிந்து 'ஜல்லிக்கட்டு' என்று ஆனது.
# குட்லாடம்பட்டி அருவி

குட்லாடம்பட்டி அருவி, மதுரை மாவட்டம் வாடிப்பட்டியை அடுத்த குட்லாடம்பட்டி கிராமத்திற்கு வடக்கே சிறுமலை அடிவாரத்தில் அமைந்துள்ளது. சிறுமலையில் மழை பெய்யும் காலங்களில், இந்த அருவியில் தண்ணீர் கொட்டும். இதுபோன்ற நேரங்களில் சுற்றுலா பயணிகள் ஏராளமான அளவில் இங்கு குவிகின்றனர். இந்த அருவியில் வருடத்தில் ஐந்து முதல் எட்டு மாதங்கள் வரை தண்ணீர் வரத்து இருக்கும். வாரம் முழுவதும் மக்கள் வந்தாலும்கூட சனி மற்றும் ஞாயிற்று கிழமைகளில் கூட்டம் அதிகமாக காணப்படும்.
# 1980 இந்தியப் பொதுத் தேர்தல்

இந்தியக் குடியரசின் ஏழாம் **நாடாளுமன்றத் தேர்தல் 1980** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு ஏழாவது மக்களவை கட்டமைக்கப்பட்டது. முந்தைய மூன்று ஆண்டுகள் ஆட்சியிலிருந்த ஜனதா கட்சி உடைந்ததால் அதன் ஆட்சி கவிழ்ந்தது. இந்திய தேசிய காங்கிரசு எளிதில் வென்று இந்திரா காந்தி நான்காம் முறை பிரதமரானார்.
# 1980 இந்தியப் பொதுத் தேர்தல்

## பின்புலம்

இத்தேர்தலில் 518 தொகுதிகளில் இருந்து 518 உறுப்பினர்கள் தேர்ந்தெடுக்கபபட்டனர். இவர்களைத் தவிர இரு ஆங்கிலோ-இந்தியர்களும், வடகிழக்கு பிரதேசத்திலிருந்து (தற்கால அருணாசலப் பிரதேசம்) ஒருவரும் மக்களவைக்கு நேரடியாக நியமனம் செய்யப்பட்டனர். முந்தைய தேர்தலில் வெற்றி பெற்ற ஜனதா கட்சி அரசால் மூன்றாண்டுகள் கூட ஆட்சி புரிய இயலவில்லை. ஜனசங்கத்தின் வலதுசாரிகளும், சோசலிசக் கொள்கை கொண்டவர்களும் இணைந்து உருவான அக்கட்சி, விரைவில் கொள்கை வேறுபாடுகளால் பிளவுற்றது. நாடாளுமன்றத்தில் பெரும்பான்மையை இழந்த மொரார்ஜி தேசாய் பதவி விலகினார். ஜனதா கட்சியின் சில பிளவுகளின் ஆதரவைப் பெற்றிருந்த சரண் சிங் வெளியிலிருந்து ஆதரவு அளிப்பதாக காங்கிரசு தலைவி இந்திரா காந்தி தந்த வாக்குறுதியை நம்பி பிரதமரானார். ஆனால் இந்திரா ஆதரவளிக்க மறுத்து விட்டதால், நாடாளுமன்றத்தை சந்திக்காமலேயே சரண் சிங் அரசு கவிழ்ந்தது. 1980ல் புதிய தேர்தல்கள் அறிவிக்கப்பட்டன. நெருக்கடி நிலையின் போது நடந்த முறைகேடுகள் தொடர்பாக தன் மீது போடப்பட்ட வழக்குகளின் மூலம் மக்களின் அனுதாபத்தைப் பெற்றிருந்தார் இந்திரா. மேலும் “வேலை செய்யக்கூடிய அரசிற்கு வோட்டளியுங்கள்” (Vote for a government that works) என்ற புதிய பிரச்சார கோஷத்தின் மூலம் ஜனதா கட்சி ஆட்சியில் நிலையற்ற தன்மையை சுட்டிக்காட்டி மக்களின் ஆதரவைப் பெற்றார். வலுவான எதிர்க்கட்சி இல்லாத நிலையில் 1980 தேர்தலில் காங்கிரசு எளிதில் வென்றது.
# 1980 இந்தியப் பொதுத் தேர்தல்

## முடிவுகள்

மொத்தம் 59.62 % வாக்குகள் பதிவாகின.
| கூட்டணி | கட்சி | align=வென்ற இடங்கள் | align=மாற்றம் | align=வாக்கு % |
| --- | --- | --- | --- | --- |
| இந்திரா காங்கிரசு
இடங்கள்: 374
மாற்றம்: +286
வாக்கு %: | இந்திரா காங்கிரசு | 351 | 271 |  |
| திமுக | 16 | 15 |  |  |
| ஜம்மு காஷ்மீர் தேசிய மாநாட்டு கட்சி | 3 | 1 |  |  |
| இந்திய ஒன்றிய முஸ்லிம் லீக் | 3 | 1 |  |  |
| கேரள காங்கிரசு (ஜோசப்) | 1 | -1 |  |  |
| ஜனதா கூட்டணி
இடங்கள்: 34
மாற்றம்: -194
வாக்கு %: | ஜனதா கட்சி | 31 | -172 |  |
| அதிமுக | 2 | -15 |  |  |
| அகாலி தளம் | 1 | -7 |  |  |
| இடதுசாரிக் கூட்டணி
இடங்கள்: 53
மாற்றம்: +17
வாக்கு %: | சிபிஎம் | 35 | 13 |  |
| சிபிஐ | 11 | 4 |  |  |
| புரட்சிகர சோசலிசக் கட்சி | 4 | — |  |  |
| பார்வார்டு ப்ளாக் | 3 | — |  |  |
| கேரள காங்கிரசு (மணி) | 1 | — |  |  |
| மற்றவர்கள்
இடங்கள்: 63
மாற்றம்: -120 | லோக் தளம் (ஜனதா மதச்சார்பின்மை) | 41 | -36 |  |
| காங்கிரசு (அர்ஸ்) | 13 | -43 |  |  |
| சுயேச்சைகள் | 6 | -27 |  |  |
| மற்றவர்கள் | 3 | -14 |  |  |
# 1980 இந்தியப் பொதுத் தேர்தல்

## இவற்றையும் காண்க

- தமிழ்நாட்டில் இந்திய நாடாளுமன்றத் தேர்தல், 1980
# திருத்தந்தையர்களின் பட்டியல்

அடக்கம் செய்யப்பட்டுள்ள திருத்தந்தையர்களின் பெயர்ப் பட்டியல். காப்பிடம்: புனித பேதுரு பேராலயம், வத்திக்கான் நகரம்]]  
**திருத்தந்தையர்களின் பட்டியல்** (*List of Popes*) என்பது கத்தோலிக்க கிறித்தவத் திருச்சபை "திருத்தந்தையர்" என்றும் "போப்பாண்டவர்" என்றும் குறிப்பிடுகின்ற உரோமை ஆயர்களின் பெயர் வரிசையை வரலாற்று முறையில் அமைக்கின்ற அடைவு ஆகும். வத்திக்கான் நகரத்தில் அமைந்துள்ள கத்தோலிக்க திருச்சபையின் தலைமையிடம் ஒவ்வொரு ஆண்டும் "திருத்தந்தை மேலிடப் புள்ளிவிவரத் தொகுப்பு" (Annuario Pontificio) என்னும் பெயரில் வெளியிடுகின்ற நூல் அதிகாரப்பூர்வமானதாகக் கருதப்படுகிறது. இப்புள்ளிவிவரத் தொகுப்பில் இன்று கத்தோலிக்க திருச்சபையின் தலைவராய் இருக்கும் 16ஆம் ஆசீர்வாதப்பர் (பெனடிக்ட்) வரலாற்றில் 265ஆம் திருத்தந்தை என்று குறிக்கப்படுகிறார். அப்பட்டியலே கீழே தரப்படுகிறது.
# திருத்தந்தையர்களின் பட்டியல்

## திருத்தந்தை என்னும் பெயர்

கத்தோலிக்க திருச்சபை வழக்கப்படி, உரோமை ஆயர் "திருத்தந்தை" (போப்பாண்டவர்) என்று அழைக்கப்படுகிறார். இப்பெயர் இலத்தீன் மொழியில் "Papa" என்பதாகும். அதன் பொருள் "தந்தை", "அப்பா" ஆகும். இதுவே ஆங்கிலத்தில் "Pope" என்றாகியது. அதனடிப்படையில் "போப்பாண்டவர்" என்னும் சொல் தமிழில் வரலாயிற்று.  
வரலாற்றில், திருத்தந்தையரைக் குறிக்க வேறு சில பெயர்களும் பயன்படுத்தப்பட்டு வந்துள்ளன. "இறையடியார்க்கு அடியார்" (Servant of the Servants of God) என்னும் பட்டம் திருத்தந்தை மக்களுக்குப் பணிபுரியவே பதவி ஏற்கிறார் என்பதைக் காட்டுகிறது. வேறு சில பெயர்கள் பண்டைய உரோமைப் பேரரசின் மரபுவழி வந்தவை ஆகும். உரோமைப் பேரரசனுக்கு "Pontifex" (Pontiff) என்றொரு பட்டம் இருந்தது. அதற்கு "பாலமாக அமைபவர்" ("பெருந்தலைவர்") என்பது பொருள். அதை அடியொற்றி, திருத்தந்தை "Summus Pontifex" (Supreme Pontiff) என்றும் பெயர் கொண்டுள்ளார். இன்னொரு பெயர் Vicarius Christi (Vicar of Christ) என்பதாகும். இதன் பொருள் "கிறிஸ்துவின் பதிலாள்". வழக்கமாக அவர் Sanctus Pater (Holy Father), அதாவது "தூய (திரு) தந்தை" என்னும் பெயரால் அறியப்படுகிறார்.  
வரலாற்றுத் தகவல்கள் கிடைத்ததையொட்டி, திருத்தந்தையரின் பெயர்ப்பட்டியலில் பலமுறை திருத்தங்கள் செய்யப்பட்டன. 2001ஆம் ஆண்டு நிகழ்ந்த திருத்தம் துல்லியமான வரலாற்றுப் பார்வையோடு செய்யப்பட்டது.  
புரட்டஸ்டாண்டு என்று அழைக்கப்படும் சீர்திருத்த சபைகளும் கீழை மரபுச் சபைகளும் திருத்தந்தையை உரோமை ஆயர் என்று ஏற்றபோதிலும் அவருக்கு அனைத்துலத் திருச்சபைமீது நிர்வாகப் பொறுப்பு உண்டு என ஏற்பதில்லை. கத்தோலிக்க கிறித்தவ சபைக் கருத்துப்படி, திருத்தந்தை இயேசுவின் முதன்மைச் சீடராகிய பேதுருவின் வாரிசு என்னும் முறையில் அனைத்துலத் திருச்சபைக்கும் தலைவராகவும் ஒற்றுமையின் அடையாளமாகவும் உள்ளார்.
# திருத்தந்தையர்களின் பட்டியல்

## கால ஒழுங்குப்படியான திருத்தந்தையர்களின் பட்டியல்

### 1 - 5ஆம் நூற்றாண்டுகள்

#### முதலாம் நூற்றாண்டு

| 1 | 30 – 64/67 | **புனித பேதுரு**
<small>**PETRUS**</small> | <small>சீமோன் பேதுரு;
சீமோன் கேபா
(பாறை என்னும் சீமோன்)</small> | <small>பெத்சாயிதா, கலிலேயா</small> | <small>இயேசு ஏற்படுத்திய பன்னிரு திருத்தூதர்கள் குழுவுக்குத் தலைவர் என்றும், விண்ணரசின் திறவுகோல்களை இயேசுவிடமிருந்து பெற்றார் என்றும் (மத்தேயு 16:18-19), உரோமையின் முதல் ஆயர் என்றும் கத்தோலிக்க கிறித்தவ சபையினர் ஏற்கின்றனர். மறைச்சாட்சிகளாக இறந்த பேதுரு, பவுல் பெருவிழா: சூன் 29 (கீழைத் திருச்சபையும் கொண்டாடுகிறது); பேதுருவின் தலைமை விழா: பெப்ருவரி 22. </small> |  |
| --- | --- | --- | --- | --- | --- | --- |
| 2 | 64/67(?) – 76/79(?) | **புனித லைனஸ்**
<small>**LINUS**</small> | <small>லைனஸ்</small> | <small>துஷியா, டஸ்கனி, இத்தாலியா</small> | <small> விழா நாள்: 23 செப்டம்பர்; கீழைத் திருச்சபையில்: சூன் 7.</small> |  |
| 3 | 76/79(?) – 88 | **புனித அனகிலேத்துஸ்**
<small>**ANACLETUS**</small>
<small>கிலேத்துஸ்</small> | <small>அனகிலேத்துஸ்</small> | <small>கிரேக்க நாடாக இருக்கலாம்</small> | <small>மறைச்சாட்சியாக இறந்தார்; விழா நாள்: 26 ஏப்ரல். முன்னாள்களில் தவறுதலாக அனகிலேத்துஸ், கிலேத்துஸ் என்று இருவராகக் கருதப்பட்ட பெயர்.</small> |  |
| 4 | 88/92 – 97 | **முதலாம் கிளமெண்ட்** <small>(சாந்தப்பர்)</small>
<small>**CLEMENS**</small> | <small>கிளமெண்ட்</small> | <small>உரோமை</small> | <small>விழா நாள்: 23 நவம்பர்; கீழைத் திருச்சபையில்: 25 நவம்பர்</small> |  |
| 5 | 97/99 – 105/107 | **புனித எவரிஸ்துஸ்**
(Aristus)
<small>**EVARISTUS**</small> | <small>அரிஸ்துஸ்</small> | <small>பெத்லகேம், யூதேயா</small> | <small>விழா நாள்: 26 அக்டோபர்</small> | } |
# திருத்தந்தையர்களின் பட்டியல்

## கால ஒழுங்குப்படியான திருத்தந்தையர்களின் பட்டியல்

### 1 - 5ஆம் நூற்றாண்டுகள்

#### 2ஆம் நூற்றாண்டு

| 6/1 | 105/107 – 115/116 | **புனித முதலாம் அலெக்சாண்டர்**
<small>**ALEXANDER**</small> | <small>அலெக்சாண்டர்</small> | <small>உரோமை</small> | <small>விழா நாள்: 16 மார்ச்; கீழைச் சபையிலும் புனிதராகப் போற்றப்பெறுகிறார்<small> |  |
| --- | --- | --- | --- | --- | --- | --- |
| 7/2 | 115/116 – 125 | **புனித முதலாம் சிக்ஸ்துஸ்**
<small>**XYSTUS**</small> | &nbsp; | <small>உரோமை அல்லது கிரேக்க நாடு</small> | <small>விழா நாள்: 10 ஆகஸ்ட்; கீழைச் சபையிலும் புனிதராகப் போற்றப்பெறுகிறார்<small> |  |
| 8/3 | 125 – 136/138 | **புனித டெலஸ்ஃபோருஸ்**
<small>**TELESPHORUS**</small> | &nbsp; | <small>கிரேக்க நாடு</small> | &nbsp; |  |
| 9/4 | 136/138 – 140/142 | **புனித ஹைஜீனஸ்**
<small>**HYGINUS**</small> | &nbsp; | <small>கிரேக்க நாடு</small> | <small>மறைச்சாட்சியாக இறந்தார் என்பது மரபு. விழா நாள்: 11 ஜனவரி</small> |  |
| 10/5 | 140/142 – 155 | **புனித முதலாம் பயஸ்** <small>(பத்திநாதர்)</small>
<small>**PIUS**</small> | &nbsp; | <small>அக்குய்லேயா, ஃப்ரீயுலி, இத்தாலியா</small> | <small>வாளால் வெட்டப்பட்டு மறைச்சாட்சியானார். விழா நாள்: 11 ஜூலை</small> |  |
| 11/6 | 155 – 166 | **புனித அனிசேட்டஸ்**
<small>**ANICETUS**</small> | &nbsp; | <small>ஏமெசா, சிரியா</small> | <small>மறைச்சாட்சியாக இறந்தார் என்பது மரபு. விழா நாள்: 17 ஏப்ரல்</small> |  |
| 12/7 | *c.*166 – 174/175 | **புனித சொத்தேர்**
<small>**SOTERIUS**</small> | &nbsp; | <small>இலாத்சியம், இத்தாலியா</small> | <small>மறைச்சாட்சியாக இறந்தார் என்பது மரபு. விழா நாள்: 22 ஏப்ரல்</small> |  |
| 13/8 | 174/175 – 189 | **புனித எலூத்தேரியுஸ்**
<small>**ELEUTHERIUS**</small> | &nbsp; | <small>நிக்கோப்பொலிஸ், எப்பீருஸ்</small> | <small>மறைச்சாட்சியாக இறந்தார் என்பது மரபு. விழா நாள்: 6 மே</small> |  |
| 14/9 | 189 – 198/199 | **புனித முதலாம் விக்டர்**
<small>**VICTOR**</small> | &nbsp; | <small>வடக்கு ஆப்பிரிக்கா</small> | &nbsp; |  |
| 15/10 | 199 – 217 | **புனித செஃபிரீனுஸ்**
<small>**ZEPHYRINUS**</small> | &nbsp; | <small>உரோமை</small> | &nbsp; | } |
# திருத்தந்தையர்களின் பட்டியல்

## கால ஒழுங்குப்படியான திருத்தந்தையர்களின் பட்டியல்

### 1 - 5ஆம் நூற்றாண்டுகள்

#### 4ஆம் நூற்றாண்டு

| 30/1 | 308 – 309 | **புனித முதலாம் மர்செல்லுஸ்**
<small>**MARCELLUS**</small> | &nbsp; | &nbsp; | &nbsp; |  |
| --- | --- | --- | --- | --- | --- | --- |
| 31/2 | *c.*309 – *c.*310 | **புனித யூசேபியஸ்**
<small>**EUSEBIUS **</small> | &nbsp; | &nbsp; | &nbsp; |  |
| 32/3 | 2 ஜூலை 311
– 10 ஜனவரி 314
<small>(2 வருடங்கள்)</small> | **புனித மில்த்தியாதேஸ்**<small>(மெல்க்கியாதேஸ்)</small>
**MILTIADES**</small> | &nbsp; | <small>ஆப்பிரிக்கா</small> | <small>உரோமைப் பேரரசு கிறித்தவர்களுக்கு எதிராக இழைத்த கொடுமைகளுக்கு முற்றுப்புள்ளி வைத்த முதலாம் கான்ஸ்டன்டைன் பேரரசன் கி.பி. 313இல் வெளியிட்ட "மிலான் சாசனத்திற்குப்" பிறகு பணியேற்ற முதல் திருத்தந்தை மில்த்தியாதேஸ் ஆவார்</small> |  |
| 33/4 | 31 ஜனவரி 314
- 31 டிசம்பர் 335
<small>(21 வருடங்கள்)</small> | **புனித முதலாம் சில்வெஸ்தர்**
<small>**SILVESTER**</small> | &nbsp; | <small>சாந்தாஞ்செலோ ஆ ஸ்காலா, அவேல்லீனோ, இத்தாலியா</small> | <small>விழா நாள் : 31 டிசம்பர்; கீழைத் திருச்சபையிலும் புனிதராகப் போற்றப்பெறுகிறார்; விழா நாள்: 2 சனவரி. இவர்தம் பணிக்காலத்தில் நிசேயா பொதுச்சங்கம் நிகழ்ந்தது (கி.பி. 325); புனித பேதுரு பெருங்கோவில், புனித இலாத்தரன் யோவான் பெருங்கோவில், திருச்சிலுவைப் பெருங்கோவில் போன்றவை கான்ஸ்டன்டைன் பேரரசரால் கட்டியெழுப்பப்பட்டன.<small> |  |
| 34/5 | 18 ஜனவரி 336
– 7 அக்டோபர் 336
<small>(263 நாட்கள்)</small> | **புனித மாற்கு**
<small>**MARCUS**</small> | &nbsp; | <small>உரோமை</small> | <small>விழா நாள் : 7 அக்டோபர்</small> |  |
| 35/6 | 6 பெப்ரவரி 337
– 12 ஏப்ரல் 352
<small>(15 வருடங்கள்)</small> | **புனித ஜூலியுஸ்**
<small>**IULIUS**</small> | &nbsp; | <small>உரோமை</small> | &nbsp; |  |
| 36/7 | 17 மே 352
– 24 செப்டம்பர் 366
<small>(14 வருடங்கள்)</small> | **லிபேரியஸ்**
<small>**LIBERIUS**</small> | &nbsp; | &nbsp; | <small>கத்தோலிக்க திருச்சபையால் புனிதர் என்று அறிவிக்கப்படாத முதல் திருத்தந்தை; கீழைத் திருச்சபையில் புனிதராகப் போற்றப்பெறுகிறார்; விழா நாள்: 27 ஆகஸ்டு<small></small> |  |
| 37/8 | 1 அக்டோபர் 366
– 11 டிசம்பர் 384
<small>(18 வருடங்கள்)</small> | **புனித முதலாம் தாமசுஸ்**
<small>**DAMASUS**</small> | &nbsp; | <small>இதாஞா ஆ வேகியா, போர்த்துகல் </small> | <small>கிரேக்கத்திலிருந்தும் எபிரேயத்திலிருந்தும் விவிலியத்தை இலத்தீனில் மொழிபெயர்க்கும் பொறுப்பைப் புனித ஜெரோம் (எரோணிமுசு) என்பவரிடம் ஒப்படைத்தார்; 382இல் உரோமைச் சங்கத்தைக் கூட்டினார்; பிற சமய மரபில் இருந்த "பெருந்தலைவர்" (Pontifex Maximus) என்னும் பட்டத்தைத் திருத்தந்தையருக்கு அளிக்கும்படி கிரேசியன் பேரரசனிடம் வேண்டிப் பெற்றார். |  |
| 38/9 | 11 டிசம்பர் 384
- 26 நவம்பர் 399
<small>(14 வருடங்கள்)</small> | **புனித சிரீசியஸ்**
<small>Papa **SIRICIUS**</small> | &nbsp; | &nbsp; | <small>*"Papa"* அல்லது "திருத்தந்தை" ("போப்பாண்டவர்") என்னும் சிறப்புப் பெயரை முதன்முறையாகப் பயன்படுத்திய உரோமை ஆயர் இவர் ஆவார். |  |
| 39/10 | 27 நவம்பர் 399
- 19 டிசம்பர் 401
<small>(2 வருடங்கள்)</small> | **புனித முதலாம் அனஸ்தாசியுஸ்**
<small>Papa **ANASTASIUS**</small> | &nbsp; | &nbsp; | &nbsp; | } |
# திருத்தந்தையர்களின் பட்டியல்

## கால ஒழுங்குப்படியான திருத்தந்தையர்களின் பட்டியல்

### 1 - 5ஆம் நூற்றாண்டுகள்

#### 5ஆம் நூற்றாண்டு

| 40/1 | 22 டிசம்பர் 401
– 12 மார்ச் 417
<small>(15 வருடங்கள்)</small> | **புனித முதலாம் இன்னசெண்ட்** <small>(மாசிலோன்)</small>
<small>Papa **INNOCENTIUS**</small> | &nbsp; | &nbsp; | <small>இவர் காலத்தில் விசிகோத்து என்னும் இனத்தவர் படையெடுத்து உரோமையை 410இல் அழித்தார்கள்</small> |  |
| --- | --- | --- | --- | --- | --- | --- |
| 41/2 | 18 மார்ச் 417
– 26 டிசம்பர் 418
<small>(1 வருடம்)</small> | **புனித சோசிமஸ்**
<small>Papa **ZOSIMUS**</small> | &nbsp; | &nbsp; | &nbsp; |  |
| 42/3 | 28/29 டிசம்பர் 418
– 4 செப்டம்பர் 422
<small>(3 வருடங்கள்)</small> | **புனித முதலாம் போனிஃபாஸ்**
<small>Papa **BONIFACIUS**</small> | &nbsp; | &nbsp; | &nbsp; |  |
| 43/4 | 10 செப்டம்பர் 422
– 27 ஜூலை 432
<small>(9 வருடங்கள்)</small> | **புனித முதலாம் செலஸ்தீன்**
<small>Papa **COELESTINUS**</small> | &nbsp; | <small>உரோமை, மேற்கு உரோமைப் பேரரசு</small> | <small>கீழைத் திருச்சபையில் புனிதராகப் போற்றப்பெறுகிறார்; விழா நாள்: 8 ஏப்ரல்<small> |  |
| 44/5 | 31 சூலை 432
– மார்ச்/ஆகஸ்டு 440
<small>(8 வருடங்கள்)</small> | **புனித மூன்றாம் சிக்ஸ்துஸ்**
<small>Papa **XYSTUS** Tertius</small> | &nbsp; | &nbsp; | &nbsp; |  |
| 45/6 | 29 செப்டம்பர் 440
– 10 நவம்பர் 461
<small>(21 வருடங்கள்)</small> | **புனித முதலாம் லியோ** <small>(சிங்கராயர்)</small>
<small>(பெரிய சிங்கராயர்)</small>
<small>Papa **LEO** MAGNUS</small> | &nbsp; | <small>உரோமை</small> | <small>உரோமை நகரைச் சூறையாட வந்த ஆட்டிலா என்னும் ஹுன் இனத்தலைவரைச் சந்தித்து, உரையாடி, உரோமையைக் காப்பாற்றினார். விழா நாள்:10 நவம்பர். கீழைத் திருச்சபையிலும் புனிதராகப் போற்றப்பெறுகிறார்; விழா நாள்: 18 பெப்ரவரி.</small> |  |
| 46/7 | 19 நவம்பர் 461
– 29 பெப்ரவரி 468
<small>(6 வருடங்கள்)</small> | **புனித ஹிலாரியுஸ்**
<small>Papa **HILARIUS**</small> | &nbsp; | <small>சார்தீனியா, மேற்கு உரோமைப் பேரரசு</small> | &nbsp; |  |
| 47/8 | 3 மார்ச் 468
– 10 மார்ச் 483
<small>(15 வருடங்கள்)</small> | **புனித சிம்ப்ளீசியுஸ்**
<small>Papa **SIMPLICIUS**</small> | &nbsp; | <small>தீவொளி, இத்தாலியா</small> | &nbsp; |  |
| 48/9 | 13 மார்ச் 483
– 1 மார்ச் 492
<small>(8 வருடங்கள்)</small> | **புனித மூன்றாம் ஃபெலிக்ஸ்** <small>(இரண்டாம் ஃபெலிக்ஸ்)</small>
<small>Papa **FELIX** Tertius (Secundus)</small> | &nbsp; | <small>உரோமை</small> | <small>சில ஏடுகளில் இரண்டாம் ஃபெலிக்ஸ் என்றும் குறிக்கப்படுகிறார்</small> |  |
| 49/10 | 1 மார்ச் 492
– 21 நவம்பர் 496
<small>(4 வருடங்கள்)</small> | **புனித முதலாம் ஜெலாசியுஸ்**
<small>Papa **GELASIUS**</small> | &nbsp; | <small>ஆப்பிரிக்கா</small> | &nbsp; |  |
| 50/11 | 24 நவம்பர் 496
– 19 நவம்பர் 498
<small>(1 வருடம்)</small> | **இரண்டாம் அனஸ்தாசியுஸ்**
<small>Papa **ANASTASIUS** Secundus</small> | &nbsp; | &nbsp; | &nbsp; |  |
| 51/12 | 22 நவம்பர் 498
– 19 ஜூலை 514
<small>(15 வருடங்கள்)</small> | **புனித சிம்மாக்குஸ்**
<small>Papa **SYMMACHUS**</small> | &nbsp; | <small>சார்தீனியா</small> | &nbsp; | } |
# திருத்தந்தையர்களின் பட்டியல்

## கால ஒழுங்குப்படியான திருத்தந்தையர்களின் பட்டியல்

### 16 - 20ஆம் நூற்றாண்டுகள்

#### 18ஆம் நூற்றாண்டு

| 244/1 | 8 மே 1721
– 7 மார்ச் 1724
<small></small> | **பதின்மூன்றாம் இன்னசெண்ட்** <small>(மாசிலோன்)</small>
<small>Papa **INNOCENTIUS** Tertius Decimus</small> | மிக்கேலாஞ்செலோ தே கோண்டி | <small>போலி, லாத்சியோ, திருத்தந்தை நாடுகள்</small> | <small>65 / 68</small> | &nbsp; |  |
| --- | --- | --- | --- | --- | --- | --- | --- |
| 245/2 | 29 மே 1724
– 21 பெப்ரவரி 1730
<small></small> | **பதின்மூன்றாம் பெனடிக்ட்** <small>(ஆசீர்வாதப்பர்)</small>
<small>Papa **BENEDICTUS** Tertius Decimus</small> | பியர்ஃபிரான்செஸ்கோ ஒர்சீனி | <small>நேப்பிள்ஸ்</small> | <small>75 / 81</small> | <small>சாமிநாதர் சபையைச் சார்ந்தவர்.</small> |  |
| 246/3 | 12 ஜூலை 1730
– 6 பெப்ரவரி 1740
<small></small> | **பன்னிரண்டாம் கிளமெண்ட்** <small>(சாந்தப்பர்)</small>
<small>Papa **CLEMENS** Duodecimus</small> | லொரேன்சோ கோர்சீனி | <small>பிளாரன்ஸ்</small> | <small>78 / 87</small> | &nbsp; |  |
| 247/4 | 17 ஆகஸ்ட் 1740
– 3 மே 1758
<small></small> | **பதினான்காம் பெனடிக்ட்** <small>(ஆசீர்வாதப்பர்)</small>
<small>Papa **BENEDICTUS** Quartus Decimus</small> | ப்ரோஸ்பெரோ லோரேன்சோ லம்பெர்த்தீனி | <small>பொலோஞ்ஞா, திருத்தந்தை நாடுகள்</small> | <small>65 / 83</small> | &nbsp; |  |
| 248/5 | 6 ஜூலை 1758
– 2 பெப்ரவரி 1769
<small></small> | **பதின்மூன்றாம் கிளமெண்ட்** <small>(சாந்தப்பர்)</small>
<small>Papa **CLEMENS** Tertius Decimus</small> | கார்லோ தெல்லா தோர்ரே ரெத்ஸோனிக்கோ | <small>வெனிஸ், வெனிஸ் குடியரசு</small> | <small>65 / 75</small> | &nbsp; |  |
| 249/6 | 19 மே 1769
– 22 செப்டம்பர் 1774
<small></small> | **பதினான்காம் கிளமெண்ட்**, <small>(பிரான்சிஸ்கன் சபை)</small>
<small>Papa **CLEMENS** Quartus Decimus</small> | ஜொவான்னி வின்சேன்சோ அந்தோனியோ கன்கானெல்லி | <small>சாந்தர்க்காஞ்செலோ தி ரொமாஞ்ஞா, திருத்தந்தை நாடுகள்</small> | <small>63 / 68</small> | <small>சாமிநாதர் சபையைச் சேர்ந்தவர். இவர் காலத்தில் இயேசு சபை முடக்கப்பட்டது.</small> |  |
| 250/7 | 15 பெப்ரவரி 1775
– 29 ஆகஸ்ட் 1799
<small></small> | **ஆறாம் பயஸ்** <small>(பத்திநாதர்)</small>
<small>Papa **PIUS** Sextus</small> | கோந்தே ஜொவான்னி ஆஞ்செலோ ப்ராஸ்கி | <small>ஸெஸேனா, திருத்தந்தை நாடுகள்</small> | <small>57 / 81</small> | <small>இவர் ஆட்சியின்போது 1789இல் பிரெஞ்சுப் புரட்சி வெடித்தது. திருச்சபையும் திருத்தந்தை நாடுகளும் வன்மையாகத் தாக்கப்பட்டதை இவர் கண்டித்தார். எனவே பிரான்சிய இராணுவம் இவரை 1798இல் நாடுகடத்தியது. அதைத் தொடர்ந்து இவர் காலமானார்.</small> |  |
| 251/8 | 14 மார்ச் 1800
– 20 ஆகஸ்ட் 1823
<small></small> | **ஏழாம் பயஸ்** <small>(பத்திநாதர்), (ஆசீர்வாதப்பர் சபை)</small>
<small>Papa **PIUS** Septimus</small> | கோந்தே பார்னபா நிக்கோலோ மரியா லூயிஜி கியாராமோந்தி | <small>ஸெஸேனா, திருத்தந்தை நாடுகள்</small> | <small>57 / 81</small> | <small>இவர் ஆசீர்வாதப்பர் சபை உறுப்பினர். முதலாம் நெப்போலியனின் முடிசூட்டும் நிகழ்ச்சியில் கலந்துகொண்டார். 1809 முதல் 1814 வரை திருத்தந்தை நாடுகளிலிருந்து பிரெஞ்சுப் புரட்சியாளர்களால் நாடுகடத்தப்பட்டார்.</small> | } |
# திருத்தந்தையர்களின் பட்டியல்

## கால ஒழுங்குப்படியான திருத்தந்தையர்களின் பட்டியல்

### 21ஆம் நூற்றாண்டு

| 265 | 19 ஏப்ரல் 2005
– 28 பிப்ரவரி 2013
<small></small> | **பதினாறாம் பெனடிக்ட்** <small>(ஆசீர்வாதப்பர்)</small>
<small>Papa **BENEDICTUS** Sextus Decimus | யோசஃப் அலோய்ஸ் ராட்சிங்கர் | <small>மார்க்ட்ல் ஆம் இன், பவேரியா, ஜெர்மனி</small> | <small>78 / 85</small> | <small>1057ஆம் ஆண்டுக்குப் பின், ஒன்பதாம் ஸ்தேவான் என்னும் செருமானியருக்குப் பிறகு, பதவி ஏற்ற முதல் செருமானிய நாட்டுத் திருத்தந்தை இவர். இவர் தலைசிறந்த இறையியல் அறிஞர். பல இறையியல் நூல்களை வெளியிட்டிருக்கிறார். சமய நம்பிக்கையில் வன்முறைக்கு இடமில்லை என்னும் கருத்தை வலியுறுத்தியபோது இசுலாம் பற்றி இவர் தெரிவித்த குறிப்பு இவருக்கு எதிர்ப்பைக் கொணர்ந்தது. பின்னர் அவர் இஸ்தான்புல் சென்றபோது "நீலப் பள்ளிவாசலுக்குள்" நுழைந்து அமைதியாக இறைவேண்டல் செய்தார். இவர் கத்தோலிக்க சமயத்தில் மரபுக் கொள்கைகளைப் பெரிதும் வலியுறுத்துகிறார். சமூக நீதி, சுற்றுச்சூழல் பாதுகாப்பு ஆகியவை பற்றி போதிக்கிறார்.</small> |  |
| --- | --- | --- | --- | --- | --- | --- | --- |
| 266 | 13 மார்ச் 2013 –
21 ஏப்ரல் 2025
<small></small> | **பிரான்சிசு** <small>(இயேசு சபை)</small>
<small>Papa **FRANCISCVS** | ஹோர்கே மாரியோ பெர்கோலியோ | <small>புவெனஸ் ஐரிஸ், அர்கெந்தீனா</small> | <small>76 / 88</small> | <small>அமெரிக்காக்களிலிருந்து தேர்ந்தெடுக்கப்பட்ட முதல் திருத்தந்தை இவரே. இயேசு சபையினை சேர்ந்த முதல் திருத்தந்தையும் இவரே.</small> |  |
| 267 | 8 மே 2025 –
*தற்போது வரை* | திருத்தந்தை பதினான்காம் லியோ, லியோ குவார்டஸ் டெசிமஸ் | ராபர்ட் பிரான்சிஸ் பிரீவோஸ்ட், ஓ.எஸ்.ஏ. | 14 செப்டம்பர் 1955, சிகாகோ, இலினொய், அமெரிக்க ஐக்கிய நாடுகள் | 69 | குறிக்கோள்: *In illo Uno unum* ("ஒன்றில், நாம் ஒன்று"), 12 ஆம் நூற்றாண்டில் ஏட்ரியன் IV-க்குப் பிறகு ஆங்கிலம் பேசும் நாட்டிலிருந்து முதல் போப். இரண்டாம் உலகப் போருக்குப் பிறகு பிறந்த முதல் போப். அகஸ்டீனிய ஒழுங்கின் உறுப்பினர்; யூஜின் IV (1431–1447)-க்குப் பிறகு முதல் அகஸ்டீனிய போப். | } |